แรงซื้อต่างชาติหาย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 22 ต.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 22 ต.ค. 2553
...หุ้นไทยทำเหมือนจะสตาร์ตออกวิ่ง แต่ก็ต้องจอด เมื่อหุ้นตัวใหญ่ อย่างกลุ่มพลังงานครอบครัว ปตท. (PTT) ขาดแรงส่งจากต่างชาติ ทั้งที่ราคาน้ำมันโลกขยับ ยังดีที่ได้หุ้นใหญ่คละกลุ่มอย่างก่อสร้าง แบงก์ช่วยประคองตลาดปิดเขียว ที่ 988.80 จุด บวก 0.69 จุด มูลค่าซื้อขาย 31,700 ล้านบาท 
...ต่างชาติขายอีก 718 ล้านบาท กองทุน–พอร์ตโบรกเกอร์ลุยเก็บ 
...หุ้นที่อยู่ในโพยก๊วนของ “เสี่ย อ.ย.” ถูกปลุกขึ้นมาล่อ อาทิ เบอร์ลี่ยุคเกอร์ (BJC) บวกแรง ส่วนกรุงไทย (KTB) หรือเจริญโภคภัณฑ์ (CPF) ก็มา
...ยกเว้นน้องใหม่ เอฟโวลูชั่น แคปปิตอล (E) ที่ยังกลัวๆ กล้าๆ ถูกกดราคาและวอลุมซื้อขาย ไม่งั้นมีสิทธิโดนแจ็กพอต แคชบาลานซ์ ที่ตัดยอดกันเมื่อวันพฤหัสบดี ... กดซะขนาดนี้ยังมีกระแสเล็ดลอดจากโบรกเกอร์ว่าไม่พลาด (โดน) แน่ 
...กันกุล (GUNKUL) หมดฟอร์มหุ้นใหม่ แจกกำไรคนจองแค่วันแรก วันที่ 21 ต.ค.ยังดิ่งหนัก 1 บาท หากยังลงไม่หยุด มีสิทธิกลับไปหาราคาจอง 5.40 บาท 
...อีเทอเนิล เอนเนอยี (EE) กระตุกขึ้นอยู่ดีๆ จู่ๆ ถูกมือดีตีร่วงลงไปลึก 23 สตางค์ ทำ “ศิริธัช โรจนพฤกษ์” เจ้าของผู้ถือหุ้นใหญ่เหวอไปเลย 
...ฟุ้งแต่ไก่โห่ เพิ่มทุนโซลูชั่น คอนเนอร์ (SLC) ยังปิดจองไม่สนิท ได้ข่าวเช็กยอดคร่าวๆ เกินยอดจองกระฉูด